Üldjoontes on Arctosa ja Lycosa täpselt samast valuvormist klaviatuurid, mida eristab taustavalgus ja juhtmete arv - Lycosa (nagu ka parem Tarantula)  tahab juba kaht USB otsa ning pakub ka võimalust klaviatuuri kaudu ühendada mikrofoni ning kõrvaklappe. Valgustust on Lycosal kusjuures võimalik valida mitmes erinevas toonis, kõige sobivam on ehk siiski sinine. Muide, see värv pidi hästi inimesi ärkvel hoidma - mitte et sellest arvutimängude mängimisel kasu oleks. Lycosal on ka üks USB pesa lisaseadmete jaoks (näiteks mälupulgale), asub see aga küllaltki kehvasti ligipääsetavas kohas klaviatuuri tagaservas veidi paremal, nii lihtsalt seda juba ei leia.  Tarantulal on samas kohas muide kaks USB pesa.